་བསྐྱེད་བྱེད་ལེགས་བཤད་
ཁྱད་པར་གསུམ་ལྡན་ཞེས་
བྱ་བ་བཞུགས་སོ། །
༄༅༅།
མཁན་ཆེན་ཚུལ་ཁྲིམས་རྒྱལ་མཚན་གྱིས་མཛད།
།ཨོཾ་སྭསྟི། འཇམ་པའི་དབྱངས་དངོས་དངོས་གྲུབ་རྒྱ་མཚོའི་
གཏེར། །ཀུན་དགའ་རྒྱལ་མཚན་མཚན་ལྡན་སྐྱེས་བུ་ཞེས། །དམ་པས་ལུང་
བསྟན་བསྟན་འགྲོའི་དཔལ་བཟང་པོ། །མཚུངས་མེད་ཆོས་རྗེས་རྗེས་སུ་བཟུང་
དུ་གསོལ། ། [ཀུན་སྦྱངས་ཀུན་མཁྱེན་ཀུན་དགའ་རྒྱལ་མཚན་དཔལ། །དཔལ་གྱི་
དཔལ་མངའ་དཔལ་ལྡན་དོན་གྲུབ་ཁྱེད། །ཁྱེད༵་མཁས་ཁྱེད་བཙུན་ཁྱེད་ནི་བཟང་
པོའི་རབ། །རབ་གྲགས་རབ་སྙན་རབ་དཀར་རྣམ་ཐར་སྤེལ། །
ཞེས་པས་ལམ་ཡངས་པོ་ཕྱེ་ནས་གང་ཞིག་གླེང་བར་བྱ་བ་ནི། རྗེ་བཙུན་འཇམ་
པའི་དབྱངས་དངོས་བླ་མ་ཆོས་ཀྱི་རྗེ་ས་སྐྱ་པཎྜི་ཏའི་ཞལ་སློབ་དང་ཡང་སློབ་བརྒྱུད་
འཛིན་མཁས་པ་རྣམས་ཀྱིས་མཛད་པའི་རྣམ་ཐར་མང་པོ་ཞིག་བཞུགས་ཤིང་། དེའི་
ནང་ནས་ཡར་ལུང་པས་མཛད་པའི་རྣམ་ཐར་ཚིགས་བཅད་ཀྱི་འགྲེལ་པའི་ཚུལ་དུ།
-3-

ས་སྐྱ་བཀའ་འབུམ། ཟུར་རྒྱན་གླེགས་བམ་ གཉིས་པ།
རྣམ་ཐར་ཐམས་ཅད་ཀྱི་བཅུད་བསྡུས་ནས་གསལ་བར་]འཆད་པ་ལ་
པ་དོན་བཞི་སྟེ།
མཁྱེན་བརྩེ་ནུས་ལྡན་གྱི་སྐྱབས་ཡུལ་མཆོད་པར་བརྗོད་པ། ཕུན་ཚོགས་ལྔ་
ལྡན་གྱི་རྣམ་ཐར་འཆད་པར་དམ་བཅའ་བ། ངོ་མཚར་མཆོག་ལྡན་གྱི་རྣམ་ཐར་
རྒྱས་པར་བཤད་པ། ཡན་ལག་བདུན་ལྡན་གྱི་ཚོགས་གསོག་འདོད་གསོལ་དང་
བཅས་པའོ། །
དང་པོ་ནི། ཤེས་བྱ་ཐམས་ཅད་གཟིགས་པའི་སྤྱན་ཡངས་པ། །འགྲོ་ཀུན་དགེ་ལེགས་
སྒྲུབ་པའི་ཐུགས་རྗེ་ཅན། །བསམ་ཡས་ཕྲིན་ལས་མཛད་པའི་སྟོབས་མངའ་བ། །འཇམ་མགོན་
བླ་མའི་ཞབས་ལ་མགོས་ཕྱག་འཚལ། །ཞེས་གསུངས་ཏེ་རྒྱལ་ཚབ་བྱམས་པ་མགོན་
པོས། མཁྱེན་དང་བརྩེ་དང་ནུས་པར་ལྡན། །དོན་གཉིས་ལྡན་པའི་སངས་རྒྱས་
ཉིད། །ཅེས་གསུངས་པ་ལྟར། འགྲོ་བ་ཐམས་ཅད་གནས་སྐབས་དང་མཐར་
ཐུག་གི་སྡུག་བསྔལ་མཐའ་དག་ལས་སྐྱོབ་པའི་སྐྱབས་གནས་མཐར་ཐུག་གི་ཡོན་ཏན་
ཐམས་ཅད་བསྡུ་ན་མཁྱེན་བརྩེ་ནུས་གསུམ་དང་ལྡན་པས་དོན་གཉིས་མཐར་ཕྱིན་
པའི་ནང་དུ་འདུ་བ་ཡིན་ཏེ། དེ་ཡང་མཁྱེན་པ་མེད་ན་རང་མ་གྲོལ་བས་གཞན་
སྐྱོབ་མི་ཤེས། བརྩེ་བ་མེད་ན་སྐྱོབ་པར་མི་མཛད། ནུས་པ་མེད་ན་སྐྱོབ་མི་ཐུབ་
པ་ལ། འཇམ་དབྱངས་མི་ཡི་སྲིད་པ་བཟུང་བ་གང་ཞིག་ཇི་ལྟ་ཇི་སྙེད་ཀྱི་ཤེས་བྱ་
ཐམས་ཅད་ཆགས་ཐོགས་ཀྱི་སྒྲིབ་པ་མེད་པར་གསལ་ལ་མ་འདྲེས་པར་གཟིགས་པའི་
ཡེ་ཤེས་སྤྱན་དང་ལྡན་ཞིང༌། སྤྱན་དེའི་ཡུལ་དུ་མ་གྱུར་པའི་ཤེས་བྱ་མི་སྲིད་པས
སྤྱན་ཡངས་པ་དང་ལྡན་པ། ས་མེད་པའི་འགྲོ་བ་ཀུན་ལ་གནས་སྐབས་མངོན་
མཐོའི་དགེ་མཚན་དང༌། མཐར་ཐུག་ངེས་ལེགས་བྱང་ཆུབ་ཀྱི་བདེ་བ་རྒྱ་ཆེན་པོ་
་་པས་ན་
མ་བཅོལ་བཞིན་དུ་སྒྲུབ་པར་མཛད་པའི་བརྩེ་བའི་ཐུགས་རྗེ་ཆེན་པོ་ཅན། ཕལ
པའི་བློས་བསམ་པའི་མཐའ་ཡས་པའི་ཕྲིན་ལས་གང་ལ་གང་འདུལ་འབད་མེད་ལྷུན་
•
4-

བཞི་པ། འཇམ་མགོན་ས་སྐྱ་པཎྜི་ཏ་ཆེན་པོའི་ རྣམ་ཐར་དང་བསྟོད་ཚོགས་ཀྱི་སྐོར།
གྲུབ་ཏུ་མཛད་ནུས་པའི་སྟོབས་མངའ་བ་སྟེ། དེ་ལྟར་ན་འཇམ་མགོན་བླ་མ་ཞེས་
ཆགས་ཐོགས་ཀྱི་སྒྲིབ་པའི་རྩུབ་རེག་དང་བྲལ་བས་འཇམ་པ་སྟེ་མཁྱེན་པའི་ཡེ་ཤེས་
དང་། སྡུག་བསྔལ་ཅན་ཀུན་སྐྱོབ་པས་མགོན་ཏེ་བརྩེ་བའི་ཐུགས་རྗེ་དང་ཕྲིན་ལས་
ལྷུན་གྱིས་གྲུབ་པར་ཀུན་གྱིས་བཀུར་བས་བླ་མ་སྟེ་ནུས་པའི་མཐུ་སྟོབས་དང་ལྡན་
པའི་ཆོས་ཀྱི་རྗེའི་སྐུ་ཡི་དམའ་ཤོས་ཞབས་ཀྱི་པད་གདན་ལ་བདག་གི་ཡན་ལག་ཀུན་
གྱི་མཆོག་མགོ་བོས་མངོན་པར་གཏུགས་ཏེ་ཕྱག་འཚལ་ལོ། །ལུས་ཀྱི་ཕྱག་དངོས་
སུ་བསྟན་པས་ངག་དང་ཡིད་ཀྱི་ཕྱག་དེས་མཚོན་ནུས་པ་ཡིན་ཏེ། ལུས་ཀྱི་ཕྱག་
ནི་ཡོན་ཏན་བརྗོད་པ་དང་འབྲེལ་ཞིང་། ལུས་ངག་གི་བྱ་བ་གང་ལ་ཡང་ཡིད་ཀྱི་
ཀུན་སློང་སྔོན་དུ་འགྲོ་དགོས་པས་སོ། །འོག་ནས་སྤྱི་བོས་ཕྱག་འཚལ་ལོ། །ཞེས་པ་
ཐམས་ཅད་ལ་ཡང་འདིས་འགྲེའོ། །དེ་ལྟར་ཤློ་ཀ་འདིའི་དོན་འདིར་ཡོངས་གྲགས་
ལྟར་མཁྱེན་བརྩེ་ནུས་གསུམ་དང་སྦྱར་བ་སྟེ། གཞན་མདོ་སྔགས་སོ་སོའི་གཞི་ལམ་
འབྲས་གསུམ་དང་སྦྱར་བ་དང༌། གཞན་ཡང་ཚད་མ་སོགས་གཞུང་ཆེན་པོ་རྣམས་
དང་སྦྱར་དུ་ཡོད་མོད། དེ་དག་གི་ཚུལ་ནི་དགེ་འཕེལ་ཆོས་ཀྱི་ཉི་མས་མཛད་པའི་
ཤེས་བྱ་མའི་འགྲེལ་པ་རིགས་པའི་སྒོ་འབྱེད་དང༌། ཁོ་བོས་བྱས་པའི་འགྲེལ་པ་ནོར་
བུ་སྣ་ཚོགས་མདོག་གི་དོ་ཤལ་སོགས་ལས་ཤེས་པར་བྱའོ། །
གཉིས་པ་ཕུན་ཚོགས་ལྔ་ལྡན་གྱི་རྣམ་ཐར་འཆད་པར་དམ་བཅའ་བ་ནི།
ཆོས་ཀྱི་རྒྱལ་པོ་འགྲོ་བ་དུ་མའི་མགོན། །གདུལ་བྱའི་དོན་དུ་དཔལ་ལྡན་ས་སྐྱ་རུ། །ཆུ་ཕོ་
དགེ་བྱེད་དཔྱིད་ཟླ་ར་བ་ཡི། །ཉི་ཤུ་དྲུག་ལ་བལྟམས་པ་ནས་བཟུང་སྟེ། །སྤྲུལ་པའི་གནས་སུ་
ལྕགས་ཕག་སྨལ་པོ་ཡི། །བཅུ་བཞིའི་ཐོ་རེངས་ཞི་བར་གཤེགས་ཀྱི་བར། །རབ་ཏུ་ངོ་མཚར་
རྣམ་ཐར་དཔག་མེད་རྣམས། །མདོར་བསྡུས་འཆད་ལ་གུས་པས་མཉན་པར་གྱིས། །
ཞེས་གསུངས་ཏེ་རབ་འབྱམས་རྒྱལ་བ་ཀུན་གྱི་ཡབ་གཅིག་རྗེ་བཙུན་འཇམ་
-5-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
པའི་དབྱངས་ཀྱི་རྣམ་འཕྲུལ་ཁམས་གསུམ་ཆོས་ཀྱི་རྒྱལ་པོ་ས་སྐྱ་པཎྜི་ཏ་ཆེན་པོ་དེ་
ཉིད་སངས་རྒྱས་བྱང་སེམས་ནས་རྒྱལ་བློན་ཁྱིམ་བདག་སོགས་གང་དང་གང་གིས་
འདུལ་བ་དེ་དང་དེ་ཡི་གཟུགས་ཀྱིས་ཞིང་ཁམས་ཀུན་ཏུ་འགྲོ་བའི་ཚོགས་དུ་མའི་
དོན་མཛད་ཅིང་སྡུག་བསྔལ་ལས་སྐྱོབ་པའི་མགོན་མཛད་པ་ལས་སྤྱིར་འཛམ་བུ་གླིང་
པ། ཁྱད་པར་རྒྱ་ཧོར་བོད་ཀྱི་ས་ཡི་ཁྱོན་དུ་གནས་པའི་གདུལ་བྱ་རྒོལ་བར་འདོད་
པ་རྣམས་རྩོད་པས་ཚར་གཅོད་པ་དང༌། འཇུག་འདོད་ཀྱི་གདུལ་བྱ་རྣམས་འཆད་
པས་རྗེས་སུ་འཛིན་པ་དང༌། མ་འོངས་པའི་གདུལ་བྱ་རྣམས་ལ་རྩོམ་པས་བསྟན་
རྒྱུན་འཇོག་པའི་དོན་དུ་བོད་ཁ་བ་ཅན་གྱི་ལྗོངས་འདིར་འོད་གསལ་ལྷ་ཡི་གདུང་
བརྒྱུད། ལྷ་རིགས་འཁོན་གྱི་གདུང་བརྒྱུད། དཔལ་ལྡན་ས་སྐྱའི་གདུང་བརྒྱུད་
དེ་མཚན་མཆོག་སུམ་ལྡན་གྱི་གདུང་རབས་དྲི་མ་མེད་པར་སྐུ་འཁྲུངས་པ་སྟེ། དེ་
ཡང་ཐུབ་པའི་རྒྱལ་ཚབ། འཇམ་པའི་དབྱངས་ཀྱི་རྣམ་འཕྲུལ། རྗེ་བཙུན་ས་སྐྱ་
པའི་གདུང་བརྒྱུད་རིན་པོ་ཆེ་འདི་ཐོག་མར་འོད་གསལ་ལྷ་ལས་བབས་པ་ཡིན་ཏེ་
ལྷ་ཡི་ནང་དུ་རྗེ་བཙུན་འཇམ་པའི་དབྱངས་ཀྱི་ཐུགས་རྗེའི་ཟློས་གར་གནམ་ལྷ་སྤྱི་
རིང་། གཡུ་རིང༌། གཡུ་སེ་སྟེ་མཆེད་གསུམ་ཡོད་པ་ལས་ཆུང་བ་གཡུ་སེ་མིའི་
རྗེ་བོར་བྱོན་པ་དེ་ལ་སྲས་བཞི་བྱུང་སྟེ། དེ་དག་ལ་སི་བྱི་ལི་སྤུན་བཞིར་གྲགས།
དེ་རྣམས་ཀྱིས་ལྡོང་རུས་ཆེན་བཅོ་བརྒྱད་དང་འཐབ་པའི་གྲོགས་ལ་ཁུ་བོ་གནམ་
ལྷ་གཡུ་རིངས་བྱོན། ལྡོང་རུས་ཆེན་བཅོ་བརྒྱད་བཏུལ་ནས་བྲན་དུ་བྱས། གཡུ་
རིངས་ཀྱིས་དམུའི་བུ་མོ་དམུ་བཟའ་ལྡེམ་བུ་ཁབ་ཏུ་བཞེས། སྲས་བདུན་བྱུང་བ་ལ་
མ་སངས་སྤུན་བདུན་དུ་གྲགས། ། གཅེན་དྲུག་ཡབ་དང་བདུན་ལྷ་ཡུལ་དུ་གཤེགས་
སོ། །ཆུང་བས་ཐོག་ལ་འོད་ཆེན་གྱི་བུ་མོ་ཐོག་ལྕམ་འུར་མ་ཁབ་ཏུ་བཞེས་པའི་སྲས་
ཐོག་ཚད་དཔའ་བོ་སྟག །དེས་ཀླུ་ཡི་བུ་མོ་ཀླུ་ལྕམ་བྲ་མ་ཁབ་ཏུ་བཞེས་པའི་སྲས་
6-

བཞི་པ། འཇམ་མགོན་ས་སྐྱ་པཎྜི་ཏ་ཆེན་པོའི་ རྣམ་ཐར་དང་བསྟོད་ཚོགས་ཀྱི་སྐོར།
།
ཀླུ་ཚ་སྟག་པོ་འོད་ཆེན་ཡིན། དེས་མོན་བཟའ་མཚོ་མོ་རྒྱལ་ཁབ་ཏུ་བཞེས་པའི་
སྲས་གཡའ་དང་སྤང་གི་མཚམས་སུ་སྐྱེས་པ་གཡའ་སྤང་སྐྱེས་ཞེས་གྲགས་ཏེ་དེའི་
བར་ལ་གནམ་ལྷ་ཡི་བརྒྱུད་པ་ཞེས་བྱ། དེས་སྲིན་པོ་སྐྱ་རེངས་ཁྲག་མེད་བཏུལ་
ནས་ཆུང་མ་གཡའ་འབྲུག་སི་ལི་མ་ཁབ་ཏུ་བཞེས་པ་ལས་སྲས་གཅིག་འཁྲུངས་པ་
ལྷ་དང་སྲིན་པོ་འཁོན་པའི་བར་དུ་སྲས་བྱུང་བས་འཁོན་བར་སྐྱེས་སུ་གྲགས། དེ་
ནས་བཟུང་འཁོན་རིགས་ཞེས་བྱ། དེས་བཙན་བཟའ་ལྕམ་བུ་ཁབ་ཏུ་བཞེས་པ་
ལས་སྲས་འཁྲུངས་པ་ནི་མཐུ་དང་རྫུང་འཕྲུལ་ཆེ་བ། གཟུགས་བཟང་ཞིང་ཤིན་ཏུ་
མཛེས་པ། མཐོང་བ་རྣམས་ཀྱི་ཡིད་འཕྲོག་པ་ཞིག་བྱུང་བ་ལ། འདི་འདྲ་མི་ཡུལ་
དུ་དཀོན་ཟེར་བས། དཀོན་པ་རྗེ་གུང་སྟག་ཏུ་བཏགས་སོ། །དེས་ཆོས་རྒྱལ་ཁྲི་
སྲོང་ལྡེའུ་བཙན་གྱི་ནང་རྗེ་བ་ཡུན་རིང་བྱས་པས་རྒྱལ་པོས་འཁོན་དཔའ་བོ་ཆེ་ཞེས་
གསུངས། དེས་ལོ་ཙཱ་བ་གླང་ཁམས་པ་གོ་ཆའི་ལྕམ་མོ་གླང་བཟའ་སྣེ་ཆུང་མ་བྱ་བ་
ཁབ་ཏུ་བཞེས་པ་ལས་སྲས་བཞི་བྱུང་བའི་ཆེ་བ་ཁྲི་མཛེས་ལྷ་ལེགས། གཉིས་པ་ཚེ་
ལ་དབང་ཕྱུག །གསུམ་པ་ཀླུའི་དབང་པོ་སྲུང་བ། བཞི་པ་ཚེ་འཛིན། ཚེ་འཛིན་
གྱི་སྲས་འཁོན་རྡོ་རྗེ་རིན་ཆེན་ཡིན། ལྷོ་པ་ཐམས་ཅད་མཁྱེན་པ་དང་། བདེ་བ་
ཅན་པ་ཡེ་ཤེས་མགོན་སོགས་ཀྱིས་འཁོན་ཀླུའི་དབང་པོའི་གཅུང་རྡོ་རྗེ་རིན་ཆེན་
ཡིན་པར་གསུངས། རྡོ་རྗེ་རིན་ཆེན་གྱིས་འགྲོ་དགྲ་འདུལ་གྱི་བུ་མོ་འགྲོ་བཟའ་
གཡང་ལོན་སྐྱིད་ཁབ་ཏུ་བཞེས་པ་ལས་སྲས་བདུན་བྱུང་བ་ལ་འགྲོ་ཚ་སྤུན་བདུན་དུ་
གྲགས། མཐའ་ལྟག་གྲོམ་པ་གཡའ་ལུང་དུ་བྱོན་པ་དེའི་མཚན་ཤེས་རབ་ཡོན་ཏན།
དེའི་སྲས་ཡོན་ཏན་འབྱུང་གནས། དེ་ལ་སྲས་གཉིས་བྱུང་བའི་ཆེ་བ་འཁོན་ཚུལ་
ཁྲིམས་རྒྱལ་པོ་ཡིན། འགའ་ཞིག་འཁོན་ཤེས་རབ་ཡོན་ཏན་ལ་ཚུལ་ཁྲིམས་རྒྱལ་
པོ་སྐུ་མཆེད་བྱུང་བར་བཞེད། གང་ལྟར་ཚུལ་ཁྲིམས་རྒྱལ་པོ་ལ་སྲས་གསུམ་བྱུང་
=7—

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
བའི་བར་པ་སྟག་ཚང་དུ་བྱོན། ཆེ་ཆུང་གཉིས་གཡའ་ལུང་དུ་བཞུགས་པའི་ཆེ་བ་
འཁོན་གཙུག་ཏོར་ཤེས་རབ་ལ་སྲས་བདུན་བྱུང་བའི་ལྔ་པ་འཁོན་དགེ་སྐྱབས།
དེ་
ལ་སྲས་གཉིས་བྱུང་བའི་ཆེ་བ་དགེ་མཐོང༌། དེ་ལ་སྲས་འཁོན་སྟོན་བལ་པོ། དེའི་
སྲས་འཁོན་ཤཱཀྱ་བློ་གྲོས། ་ལ་སྲས་གཉིས་བྱུང་བའི་ཆེ་བ་འཁོན་རོག་ཤེས་རབ་
ཚུལ་ཁྲིམས་ཏེ་དེ་ཡན་ཆད་རྡོ་རྗེ་ཕུར་པ་ལ་གྲུབ་པ་བརྙེས་པ་སྔགས་སྔར་འགྱུར་བ་
ཡིན་ཞིང༌། ཆོས་སྐྱོང་དཀར་མོ་ཉི་ཟླ་ལྕམ་སྲིང་ལ་མཛད། དེ་དག་ལ་འཁོན་གྱི་
གདུང་ཞེས་གྲགས་ཏེ། གདུང་རབས་རིན་པོ་ཆེའི་ཕྲེང་བ་བསྟར་བ་ལས། གནམ་
ལྷ་མ་སངས་ཚ་གཉིས་སྐྱེས་གཉིས་དང༌། །དཔལ་ཚེ་རྡོ་རྗེ་ཤེས་རབ་ཡོན་ཏན་
གཉིས། །ཚུལ་ཁྲིམས་གཙུག་ཏོར་དགེ་གཉིས་བལ་པོ་དང༌། །ཤཱཀྱ་འཁོན་རོག་
སྔོན་གྱི་བརྒྱུད་པ་ཡིན། །ཞེས་བསྡུ་བའི་ཚིགས་བཅད་ལྟར་རོ། །འཁོན་རོག་ཤེས་
རབ་ཚུལ་ཁྲིམས་ཀྱི་གཅུང་པོ་འཁོན་དཀོན་མཆོག་རྒྱལ་པོས་ས་དཀར་པོ་སེང་གེའི་
གདོང་པ་འདྲ་བ་ལ་བོད་ཀྱི་རྡོ་རྗེ་གདན་དཔལ་ལྡན་ས་སྐྱའི་གཙུག་ལག་ཁང་བཏབ་
པ་ནས་བཟུང་སྟེ་དཔལ་ལྡན་ས་སྐྱའི་གདུང་བརྒྱུད་ཅེས་གྲགས་ཏེ། དེ་ལྟར་གདུང་
བརྒྱུད་རིན་པོ་ཆེ་འདི་ནི་སངས་རྒྱས་དང་བྱང་ཆུབ་སེམས་དཔའ་དུས་གསུམ་སྒྲིབ་
མེད་དུ་གཟིགས་པའི་ཡེ་ཤེས་མངའ་བ་མང་པོས་གནས་དང་གང་ཟག་ལུང་དུ་བསྟན་
པར་མཛད་དེ། འཇམ་དཔལ་རྩ་རྒྱུད་ལས། ཡི་གེ་ས་དང་ཀ་ཞེས་པ། །དང་
པོར་རབ་ཏུ་གྲགས་པར་འགྱུར། །ཞེས་ས་སྐྱ་ཞེས་པའི་མིང་གི་སྒྲུབ་གཞིའི་ཡི་གེ་
གསལ་བར་བསྟན་པ་དང་། ཨོ་རྒྱན་སངས་རྒྱས་གཉིས་པས། ཀུན་དགའ་སྙིང་
པོ་ས་སྐྱ་ལོ་ཙཱ་དང༌། །བསོད་ནམས་རྩེ་མོ་གྲགས་པ་རྒྱལ་མཚན་ཞེས། །རིགས་
གསུམ་མགོན་པོའི་སྤྲུལ་པ་གཙང་དུ་འབྱུང༌། ཞེས་དང༌། ས་སྐྱ་ལོ་ཙཱ་ཀུན་དགའི་
མིང༌། །འཕགས་པའི་མིང་ཅན་གཉིས་བྱུང་ནས། །བོད་འབངས་སེམས་ཅན་བདེ་
8

བཞི་པ། འཇམ་མགོན་ས་སྐྱ་པཎྜི་ཏ་ཆེན་པོའི་ རྣམ་ཐར་དང་བསྟོད་ཚོགས་ཀྱི་སྐོར།
ལ་ཕན། །སངས་རྒྱས་བསྟན་པ་ལྔ་བཅུ་འཛིན། །འཇམ་པའི་དབྱངས་ཀྱི་སྤྲུལ་པ་
ཡིན། །ཞེས་དང༌། མ་གཅིག་ལབ་ཀྱི་སྒྲོན་མས། ས་དཀར་ལོགས་ཀྱི་ནེ་ཐང་
སྐྱ་མོ་ན། །ཞེས་སོགས་དང༌། ཇོ་བོ་རྗེ་དཔལ་ལྡན་ཨ་ཏི་ཤས། ས་དཀར་པོའི་
ལོགས་དེར་རིགས་གསུམ་མགོན་པོའི་ཐུགས་སྲོག་ས་བོན་གྱི་ཡི་གེ་དུ་མ་གཟིགས་པའི་
མཚན་མ་ལས། དཔལ་ལྡན་ས་སྐྱའི་གནས་དེ་རུ་འཇམ་དབྱངས་བདུན་བརྒྱུད་ཀྱིས་
གཙོས་པའི་རིགས་གསུམ་སྤྲུལ་པའི་མཁན་གྲུབ་རྒྱུན་མི་འཆད་པར་འབྱུང་བར་ལུང་
བསྟན་པ་ [ལྟར། རྗེ་བཙུན་འཇམ་པའི་དབྱངས་ཉིད་བསམ་བཞིན་དུ་མི་ཡི་སྲིད་
པ་བཟུང་བ་རྗེ་བདག་ཉིད་ཆེན་པོ་འདི་ནི། བོད་གངས་ཅན་གྱི་ལྗོངས་ཀྱི་བརྡ་
ཆུ་ཕོ་སྟག་དང༌་། དུས་འཁོར་སྟོད་འགྲེལ་གྱི་ལུགས་ལ་དགེ་བྱེད་ཀྱི་(སྤྱི་ལོ་༡༡༨༢)ལོའི་
ཁྲ་ཟླ་བའམ་དཔྱིད་ཟླ་ར་བ་སྟེ་བོད་ཟླ་དང་པོ་ཡི་མར་ངོའི་དགའ་བ་གསུམ་པའམ་
ཚེས་ཉི་ཤུ་དྲུག་ལ་ངོ་མཚར་བའི་དགེ་མཚན་དཔག་མེད་ཀྱིས་སྐུ་བལྟམས་པ་ནས་
་ལ་
བཟུང་སྟེ་མཐར་ཞིང་འདིའི་གདུལ་བྱ་རེ་ཞིག་རྫོགས་ནས། མཧཱ་ཙི་ནའི་ཡུལ་གྱི་
ལིང་ཆུ་སྤྲུལ་པའི་གནས་སུ་གངས་ཅན་པའི་སྐད་དུ་ལྕགས་ཕག་གྲགས་པའི་(སྤྱི་ལོ་༡༢༥༢)
ལོའི་སྨལ་པོ་སྟེ་བོད་ཟླ་བཅུ་གཅིག་པ་ཡི་ཚེས་བཅུ་བཞིའི་ཐོ་རངས་ཀྱི་ཆར་གཟུགས་
སྐུའི་བཀོད་པ་ཆོས་དབྱིངས་སུ་ཞི་བར་གཤེགས་ཀྱི་བར་གྱི་སྐུ་ཚེ་གཅིག་གི་བསྟན་
འགྲོའི་མཛད་ཕྲིན་རབ་ཏུ་ངོ་མཚར་བ་ས་གནས་སྐྱེས་བུ་མཆོག་གི་རྣམ་པར་ཐར་པ་
དཔག་མེད་བརྗོད་ཀྱིས་མི་ལངས་པ་རྣམས་ཡར་ལུང་པ་བདག་གིས་མདོར་བསྡུས་
ཚིགས་བཅད་གསོལ་འདེབས་ཀྱི་སྒོ་ནས་འཆད་པ་ལ་སྒོ་གསུམ་གུས་པའི་སྤྱོད་ལམ་
གྱིས་མཉན་པར་གྱིས་ཤིག་ཅེས་འཆད་པར་དམ་བཅའ་བའོ། །
གསུམ་པ་ངོ་མཚར་མཆོག་ལྡན་གྱི་རྣམ་ཐར་རྒྱས་པར་བཤད་པ་ལས་] ལྷུམས་
སུ་ཞུགས་པ་ནི། བྱང་ཆུབ་སེམས་ཀྱི་ཀླུ་དབང་སྤྱི་བོའི་སྟེང་། ། ཡོན་ཏན་དཔག་མེད་རིན་
·9-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
ཆེན་རྒྱན་གྱི